open-index/open-wikipedia-markdown huggingface dataset:
ஆகாசு சென்குப்தா

**ஆகாசு சென்குப்தா** (*Akash Sengupta*) இந்தியாவைச் சேர்ந்த துடுப்பாட்ட வீரராவார். 2000ஆம் ஆண்டு அக்டோபர் மாதம் 26ஆம் தேதியன்று இவர் பிறந்தார். 2021–22 ஆண்டுகளுக்கான சையத் முசுடாக் அலி கோப்பை போட்டியில் அசாம் அணிக்காக 2021ஆம் ஆண்டு நவம்பர் மாதம் 9 ஆம் தேதியன்று இருபது20 போட்டியில் அறிமுகமானார். 2022ஆம் ஆண்டு திசம்பர் மாதம் 13 ஆம் தேதியன்று  சவுராசுடிரா அணிக்கு எதிராக 2022–23 இரஞ்சி கோப்பை போட்டியில் அசாம் அணிக்காக முதல் தரப் போட்டியில் அறிமுகமானார்.

## மேற்கோள்கள்

## வெளி இணைப்புகள்
* 

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
சேர்காடீ சட்டமன்றத் தொகுதி

**சேர்காடீ சட்டமன்றத் தொகுதி** *(Sherghati Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கயா மாவட்டத்தில் அமைந்துள்ளது. சேர்காடீ, கயா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
இராசீவ் காந்தி தேசிய இணைய சட்ட நிறுவனம்

**இராசீவ் காந்தி தேசிய இணைய சட்ட நிறுவனம்** (*Rajiv Gandhi National Cyber Law Center*), என்பது மத்தியப்பிரதேசத்தின் தலைநகரான போபாலில், 2006ஆம் ஆண்டு இந்திய அரசின் மனிதவள மேம்பாட்டு அமைச்சகத்தால் நிறுவப்பட்டது. இந்த நிறுவனம், வழக்கமான, தொலைதூரக் கற்றல் முறை மூலம் இணையவழியின் பல்வேறு தொழில்நுட்ப-சட்ட அம்சங்கள் தொடர்பான புதிய, முக்கியமான சிக்கல்களை கையாள்கிறது. இந்த நிறுவனம் போபாலில் உள்ளதேசிய சட்ட நிறுவன பல்கலைக்கழகத்தின் ஒரு அங்கமாகச் செயல்பட்டது. இது இணையச் சட்டத் துறையில் முதுநிலை படிப்புகளை வழங்குகிறது. அதாவது சைபர் சட்டத்தில் முதுகலை பட்டயம், சைபர் சட்டம் மற்றும் தகவல் பாதுகாப்பில் முதுநிலை அறிவியல் கல்வியினை வழங்குகிறது.

## உள்கட்டமைப்பு
இராசீவ் காந்தி தேசிய இணைய சட்ட நிறுவனம் போபாலின் புறநகர் நகரத்தில் உள்ள தேசிய சட்ட நிறுவனப் பல்கலைக்கழகத்தின் வளாகத்தில் உள்ளது.

## நூலகம்
கியான் மந்திர் நூலகம் செப்டம்பர் 19, 2005 அன்று மாண்புமிகு மனிதவள மேம்பாட்டு அமைச்சர் அர்ஜுன் சிங்கால் திறந்து வைக்கப்பட்டது.

## மேற்கோள்கள்

## படங்கள்

Image:NLIU campus.jpg|தேசிய சட்ட நிறுவன வளாகம்
Image:NLIUGyanmandir3.JPG|கியான் மந்திர் நூலகம்
File:NLIU entrance.jpg|தேசிய சட்ட நிறுவன நுழைவாயில்
File:Cyber Law Center Front1 .jpg|இணையச் சட்ட நிறுவன முன் பகுதி
File:Class Room.jpg|வகுப்பறை


பகுப்பு:மத்தியப் பிரதேசத்திலுள்ள கல்லூரிகளும் பல்கலைக்கழகங்களும்
காளி அலாவுதீன்

**காளி அலாவுதீன்** (*Kali Alaudeen*) இந்தியாவைச் சேர்ந்த கால்பந்தாட்ட வீரராவார். 1984ஆம் ஆண்டு சனவரி மாதம் 13ஆம் தேதியன்று பிறந்தார். தற்பொழுது கால்பந்து விளையாட்டுப் பயிற்சியாளராக உள்ளார்.

## தொழில்
காளி அலாவுதீன் தமிழ்நாட்டின் தூத்துக்குடி மாவட்டத்திலுள்ள காயல்பட்டணத்தில் பிறந்தார்.  தனது விளையாட்டு வாழ்க்கையின் பெரும்பகுதியை மும்பையில் கழித்தார். மகிந்திரா யுனைடெட், ஏர் இந்தியா, மும்பை டைகர்சு மற்றும் மும்பை கால்பந்தாட்ட அணிகளுக்காக கால்பந்து விளையாடினார். கோவாவில் சல்கோகருடன் ஒரு கால்பந்தாட்டப் போட்டி பருவத்தையும் கழித்தார்.

2015ஆம் ஆண்டு சனவரி மாதம் 25ஆம் தேதியன்று, காளி அலாவுதீன் தனது இறுதி ஐ-கூட்டமைப்புப்  போட்டியில் சில்லாங் லாச்சோங்கிற்கு எதிராக விளையாடினார். இவர் ஆடிய இப்போட்டியில் மும்பை அணி 0–1 என்ற கணக்கில் தோல்வியடைவதைத் இவரால் தடுக்க முடியவில்லை.

2016ஆம் ஆண்டு பிப்ரவரி மாதத்தில் 2015–16 சந்தோசு கோப்பை போட்டியில் பங்கேற்ற தமிழ்நாடு அணியின் தலைவராக  அலாவுதீன் நியமிக்கப்பட்டார்.  தனது அணியை அரையிறுதி வரைக்கும் அழைத்துச் சென்றார். அரை இறுதிப்போட்டியில் மகாராட்டிராவிடம் 0–1 என்ற கணக்கில் தமிழ்நாடு அணி தோல்வியடைந்தது.

## பயிற்சியாளராக
தனது விளையாட்டு வாழ்க்கையிலிருந்து ஓய்வு பெற்ற பிறகு, 2018–19 சந்தோசு கோப்பை கால்பந்தாட்டப் போட்டி பிரச்சாரத்திற்காக அலாவுதீன் தமிழ்நாட்டின் உதவி பயிற்சியாளராக நியமிக்கப்பட்டார். சில மாதங்களுக்குப் பிறகு, சென்னையின் பி அணியின் தலைமை பயிற்சியாளராக நியமிக்கப்பட்டார்.

## மேலாளர் புள்ளிவிவரம்
2019ஆம் ஆண்டு முதல் சென்னையின் பி காற்பந்தாட்ட அணிக்கான மேலாளராக  6 ஆட்டங்களுக்கு இருந்த இவர் ஒரு வெற்றி, மூன்று சமன், 2 தோல்வி என்ற புள்ளிகள் கணக்கில் அணியை நிர்வகித்துள்ளார். இவரது வெற்றி சதவீதம் 16.67 ஆகும்.

## மேற்கோள்கள்

## வெளி இணைப்புகள்
* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தமிழக விளையாட்டு வீரர்கள்
பகுப்பு:தமிழக காற்பந்தாட்ட வீரர்கள்
பகுப்பு:தூத்துக்குடி மாவட்ட மக்கள்
பொமோனா, கலிபோர்னியா

**பொமோனா** (*Pomona*), அமெரிக்க ஐக்கிய நாட்டின் கலிபோர்னியா மாநிலத்தில் தெற்கு கலிபோர்னியா பிரதேசத்தில் அமைந்த லாஸ் ஏஞ்சலஸ் கவுண்டியின் கிழக்கில் பொமோனா பள்ளத்தாக்கில் அமைந்த  நகராட்சியுடன் கூடிய நகரம் ஆகும். இது லாஸ் ஏஞ்சலஸ் நகரத்திற்கு கிழக்கே 29.7மைல் தொலைவில் உள்ளது. 

2020ஆம் ஆண்டின் கணக்கெடுப்பின்படி பொமோனா நகரத்தின் மக்கள் தொகை 1,51,713 ஆகும். கலிபோர்னியா மாநில பாலிடெக்னிக் பல்கலைகழகத்தின் முதன்மை வளாகத்தின் ஒரு பகுதி பொமோனோ நகரத்தில் அமைந்துள்ளது. 
## சிறப்பு
பொமோனா நகரத்திற்கு அருகில் உள்ள ஃபேர்பிளக்ஸ் திடலில் 2028 கோடைக்கால ஒலிம்பிக் விளையாட்டுப் போட்டிகள் மற்றும் 2028 கோடைக்கால ஒலிம்பிக் துடுப்பாட்டப் போட்டிகள் சூலை 2028ஆம் ஆண்டில் நடைபெறவுள்ளது.

## மக்கள் தொகை வளர்ச்சி
*1890= 3634
*1900= 5526
*1910= 10207
*1920= 13505
*1930= 20804
*1940= 23539
*1950= 35405
*1960= 67157
*1970= 87384
*1980= 92742
*1990= 131723
* 2000= 149473
* 2010= 149058
* 2020= 151713
### மக்கள் தொகை பரம்பல்
2020ஆம் ஆண்டின் கணக்கெடுப்பின்படி,  பொமோனா மாநகரத்தின் மக்கள் தொகை 1,51,713 ஆகும். இதன் மக்கள் தொகையில் 97.3% பேர் 42,050  குடியிருப்புகள் கொண்டுள்ளனர். இதன் மக்கள் தொகையில் வெள்ளை அமெரிக்கர்கள் 21.0%, ஆசிய-அமெரிக்கர்கள் 10.7%, ஆபிரிக்க அமெரிக்கர்கள் ஆப்பிரிக்க-5.8%, பூர்வகுடி அமெரிக்கர்கள் 2.3%, பசிபிக் தீவு மக்கள் 0.2%, பிற இனத்தவர்கள் 41.3%, இரண்டுக்கும் மேற்பட்ட கலப்பினத்தவர்கள் 18.7% வீதம் வாழ்கின்றனர். 
இதன் மக்கள் தொகையில் ஹிஸ்பானிக் மற்றும் லத்தீன் அமெரிக்கர்கள் 71.2% மக்கள் வாழ்கின்றனர்.இதன் மக்கள் தொகையில் 18 வயதிற்குட்பட்ட குழந்தைகள் 42.0% வீதம் உள்ளனர். 
### வீடற்றவர்கள்
2022ஆம் ஆண்டில் பெமொனா நகர வீடற்றவர்கள் நீதிமன்றம், 716 பேர் வீடற்றவர்களாக அறிவித்துள்ளது.
### தட்ப வெப்பம்
பொமோனா நகரத்தின் தட்ப வெப்பம் நடுநிலக்கடல் சார் வானிலை மற்றும் கோப்பென் காலநிலை வகைப்பாடு கொண்டது.கோடைக்காலத்தில் கடும் வெப்பமும், வறண்ட வானிலையும் கொண்டது. குளிர்காலத்தில் மிதமான குளிரும் கொண்டது. சூன் முதல் செப்டம்பர் வரையான மாதங்களில் மட்டும் மிகக்குறைவான அளவில் மழை பெய்யும். 


File:Cal poly pomona building 7 maston.jpg| சுற்றுச்சூழலியல் வடிவமைப்பு கல்லூரி 
File:Downtown Pomona 01 - panoramio.jpg|பொமோனா பாக்ஸ் நாடக அரங்கம்


## இதனையும் காண்க
* 2028 கோடைக்கால ஒலிம்பிக் விளையாட்டுப் போட்டிகள்
*  2028 கோடைக்கால ஒலிம்பிக் துடுப்பாட்டப் போட்டிகள்
## மேற்கோள்கள்

## வெளி இணைப்புகள்
 
*
*Pomona Chamber of Commerce
*City-Data.com Comprehensive Statistical Data and more about Pomona

பகுப்பு:லாஸ் ஏஞ்சலஸ் கவுண்டி
பகுப்பு:கலிபோர்னிய நகரங்கள்
பகுப்பு:2028 கோடைக்கால ஒலிம்பிக் விளையாட்டுப் போட்டிகள் நடைபெறுமிடம்
ஃபேர்பிளக்ஸ்

**ஃபேர்பிளக்ஸ்** (*Fairplex*),  ஐக்கிய் அமெரிக்காவின் கலிபோர்னியா மாநிலத்தின் தெற்கு கலிபோர்னியா பிரதேசத்தில் அமைந்த லாஸ் ஏஞ்சலஸ் கவுண்டியில் அமைந்த பொமோனா நகரத்தின் நாட்டுப்புறத் திருவிழா ஆண்டுதோறும் மே மாதத்தில் நடைபெறும் பரந்து விரிந்த திடல் ஆகும்.இது லாஸ் ஏஞ்சலஸ் நகரத்திற்கு கிழக்கே 28.5 மைல் தொலைவில் உள்ளது.  

## சிறப்பு
ஃபேர்பிளக்ஸ் திடலில் 2028 கோடைக்கால ஒலிம்பிக் விளையாட்டுப் போட்டிகள் மற்றும் 2028 கோடைக்கால ஒலிம்பிக் துடுப்பாட்டப் போட்டிகள் சூலை 2028ஆம் ஆண்டில் நடைபெறவுள்ளது.
## மேற்கோள்கள்

## வெளி இணைப்புகள்

* Official website

பகுப்பு:2028 கோடைக்கால ஒலிம்பிக் விளையாட்டுப் போட்டிகள் நடைபெறுமிடம்
பகுப்பு:லாஸ் ஏஞ்சலஸ் கவுண்டி
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
இரா. அகிலன்

**இரா. அகிலன்** (R. Akilan) என்பவர் சென்னையில் உள்ள செம்மொழித் தமிழாய்வு மத்திய நிறுவனத்தின் நிரலாளர் ஆவார். இவர் 2023 ஆம் ஆண்டிற்கான தமிழ்நாடு அரசின் முதலமைச்சர் கணினித் தமிழ் விருதினைப் பெற்றவராவார்.

## கணினித் தமிழ்
இவர் தஞ்சாவூர் மாவட்டம் பேராவூரணியில் பிறந்து, பாரதியார் பல்கலைக்கழகத்தில் கணினி அறிவியல் துறையில் “சங்க இலக்கியங்களுக்கான விதிகளின் அடிப்படையில் உருபனியல் பகுப்பாய்வி” என்னும் தலைப்பில் ஆய்வு செய்து முனைவர் பட்டம் பெற்றவராவார். இவர் தரவக உருவாக்கம், மொழித் தொழில்நுட்பம், சங்க இலக்கியத் தரவகம், கணினி மொழியியல், தொழில்நுட்ப அகராதி, தரவக மொழியியல், தமிழ்கணினி ஆகிய தளங்களில் ஆய்வு செய்து வருகிறார். இவர் தமிழ் இணையக் கழகத்தின் செயற்குழு உறுப்பினராகவும் உள்ளார்.

## வெளியீடுகள்
இவர் 20க்கு மேற்பட்ட தேசிய மற்றும் சர்வதேச அளவிலான பல கருத்தரங்குகளில் கணினித் தமிழ், இயற்கை மொழி ஆய்வில் செம்மொழித் தமிழ் குறித்து ஆய்வுகளை குறித்த ஆய்வுக் கட்டுரைகளை வழங்கியுள்ளார். பல பன்னாட்டு ஆய்விதழ்களிலும் கணினியில் செவ்வியல் தமிழ் குறித்த கட்டுரைகளை எழுதியுள்ளார். கைபேசிக் கலைச்சொல் அகராதி, ரீசண்ட் டிரெண்ட்ஸ் இன் லாங்குவேஜ் அண்டு லிட்டரேச்சர்(ஆங்கிலம்) ஆகிய நூல்கள்களை எழுதியுள்ளார்
 
## விருதுகள்
# *சங்க இலக்கிய உருபனியியல் பகுப்பான்* மென்பொருளுக்காக 2023-ஆம் ஆண்டின் தமிழ்நாடு அரசின் முதலமைச்சர் கணினித் தமிழ் விருது 
# 2022 - ஆம் ஆண்டில் மதுரை காமராசர் பல்கலைக்கழகத்தில் நடைபெற்ற தமிழ் இணைய மாநாட்டில் தமிழ் இணையக் கழகம் வழங்கிய கணினித் தமிழ் ஆய்வாளர் 2022 விருது
# கைபேசிக் கலைச்சொல் அகராதி நூலுக்கான தமிழ்நாடு அரசின் சிறந்த நூலாசிரியர் விருது (2018) 

## மேற்கோள்கள்


பகுப்பு:தமிழ்க் கணிமையாளர்கள்
பகுப்பு:தஞ்சாவூர் மாவட்ட மக்கள்
உ. பலராமன்

**உ. பலராமன்** (*U. Baluraman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் தண்டையார்பேட்டை பகுதியினைச் சேர்ந்தவர். பள்ளிக் கல்வியினை முடித்துள்ள பலராமன் இந்திய தேசிய காங்கிரசு கட்சியினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூங்கா நகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1947 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
சிறக்கல், திருச்சூர்

**சிறக்கல்** (*Chirakkal, Thrissur*) என்பது கேரளத்தின் திருச்சூர் மாவட்டத்தில் உள்ள ஒரு சிற்றறூராகும். இது திருச்சூர் நகரத்திலிருந்து பதினைந்து கிலோமீட்டர் தொலைவில், சேர்பு - திரிப்ராயர் சாலையில் உள்ளது.

சிறக்கல் ஊரானது கருவண்ணூர் ஆற்றின் கரையில் உள்ளது. சிறக்கல்லின் பெரும்பகுதி நெல் வயல்களாலும், தென்னந்தோப்புகளாலும் சூழப்பட்டுள்ளது. சிறக்கல்லில் மூன்று முக்கிய இந்து கோவில்களான சிவன் (வேந்திரசேரி சிவன் கோயில்), தேவி (திருவாணிக்காவு அம்மா), கிருட்டிணன் (குறும்பிலாவு கிருஷ்ணன் கோயில்) உள்ளன. இதுமட்டுமல்லாது தனிப்பட்ட குடும்பங்களுக்குச் சொந்தமான பல கோவில்களும் உள்ளன. செயின்ட் ஆண்டனி தேவாலயம் என்ற கிறித்தவ தேவாலயமும், ஒரு பள்ளிவாசலும் இங்கு உள்ளது. சிறக்கல்லில் நாராயணகுருவின் முதல் சீடரான போதானந்த சுவாமியின் பெயரில் ஒரு அரசு மழலையர் பள்ளியும், ஒரு மேலாண்மை பள்ளியம், ஒரு உயர்நிலைப் பள்ளியும் உள்ளன.

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:திருச்சூர் மாவட்டத்திலுள்ள கிராமங்கள்
வெ. பழனிசாமி

**வெ. பழனிசாமி** (*V. Palanisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் ஆண்டிப்பாளையம் பகுதியினைச் சேர்ந்தவர். உயர்நிலைப் பள்ளிக் கல்வியினை முடித்துள்ள பழனிசாமி அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1944 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பிராங்கமெனைட்டு

thumb | வலது**பிராங்கமெனைட்டு** (*Frankamenite*) என்பது   K3Na3Ca5(Si12O30)[F,(OH)]4·(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய கனிம வகையான கானேசைட்டு கனிமத்தில் புளோரின் ஆதிக்கம் செலுத்தும் ஒரு மாறுபாடு பிராங்கமெனைட்டு கனிமம் எனப்படுகிறது.

பன்னாட்டு கனிமவியல் சங்கம் பிராங்கமெனைட்டு கனிமத்தை Fkm என்ற குறியீட்டால் அடையாளப்படுத்துகிறது.

பிராங்கமெனைட் முச்சரிவச்சு படிக அமைப்பைச் சேர்ந்ததாகும். இதன் கட்டமைப்பின் அடிப்பகுதிகள் Ca-Na கலப்பு எண்முகிகளைக் கொண்டவை. இவை (Si12O30) இயைபு கொண்ட   SiO4 எண்முகி குழாய்களுடன் இணைக்கப்பட்டுள்ளன. பிராங்கமெனைட்டு இந்த எண்முகிகளுக்கு இடையில் விநியோகிக்கப்பட்ட ஆறு Ca-Na கலப்பு நிலைகளைக் கொண்டுள்ளது. இது அதன் மாறுபட்ட கலவைகளை பிரதிபலிக்கிறது.

இந்தக் கனிமத்தைக் கண்டுபிடித்த உருசிய கனிமவியலாளரும் படிகவியலாளருமான வி. ஏ. பிராங்க்-கமென்ட்சுகியின் (1915–1994) நினைவாக பிராங்கமெனைட்டு எனப் பெயரிடப்பட்டது.

## மேற்கோள்கள்

பகுப்பு:கால்சியம் கனிமங்கள்
பகுப்பு:இனோசிலிக்கேட்டுகள்
பகுப்பு:பொட்டாசியம் கனிமங்கள்
பகுப்பு:சோடியம் கனிமங்கள்
பகுப்பு:முச்சரிவச்சுக் கனிமங்கள்
சிறக்கல், கண்ணூர்

**சிறக்கல்** (*Chirakkal, Kannur*) என்பது கேரள மாநிலத்தின், கண்ணூர் மாவட்டத்தில் உள்ள ஒரு ஊராகும். இது கண்ணூர் நகரின் புறநகர்ப் பகுதியாக, சுமார் 7&nbsp;கி.மீ தொலைவில் உள்ளது.

## வரலாறு
thumb| சிறக்கல் சிர
இப்பகுதியின் முந்தைய அரச மரபினரான கோலாத்திரியின் கோயிலகம் (மலையாள மொழியில் "அரண்மனை") சிறக்கல்லில் உள்ளது. சிறக்கலின் கோலத்திரி, சிறக்கல் ராஜா என்றும் அழைக்கப்பட்டார். அதே குடும்பத்தின் தெற்குக் கிளையினர் வேணாட்டை ஆண்டனர். இன்று அக்குடும்பம் திருவிதாங்கூர் அரச குடும்பம் என்று அழைக்கப்படுகிறது.

கோலத்திரிகள் கி.பி. முதல் நூற்றாண்டில் வட கேரத்தை ஆண்ட மூசிக மன்னர்களின் வாரிசுகள் ஆவர். இந்த வம்சத்தின் விரிவான வரலாறும், இந்தப் பகுதியின் மறைக்கப்பட்ட வரலாறும் கி. பி பத்தாம் நூற்றாண்டில் அதுலன் எழுதிய "மூசிக வம்சம்" என்ற சமசுகிருத கவிதை நூலில் குறிப்பிடப்பட்டுள்ளது. மூசிக வம்சம் நூலானது வட கேரள வரலாற்றை அடிப்படையாகக் கொண்டு எழுதப்பட்ட ஆரம்பகால சமசுகிருத நூல்களில் ஒன்றாக நம்பப்படுகிறது.

கோலத்திரிகள்  கோழிக்கோட்டின் சாமூத்திரிகளின் (சாமோரின்) அரசியல், வணிகப் போட்டியாளர்களாக இருந்தனர்.

தற்போது காசர்கோடில் உள்ள பேக்கால் கோட்டையும், சந்திரகிரி கோட்டையும்  சிவப்ப நாயக்கரின் கொளத்துநாடு படையெடுப்பு காலம் வரை சிறக்கல் அரசரின் கீழ் இருந்தன. நாட்டுப்புற கலைஞர்கள் குறிப்பாக தெய்யம் கலைஞர்கள் சிறக்கல் அரசரின் அங்கீகாரம் பெற்றவர்களாக பரவலாக கருதப்படுகிறது. அவர்களில் மிகவும் திறமையானவர்கள் சிறக்கல் அரசரிடமிருந்து 'பட்டும் வளையும்' (பட்டுத் துணியும், தங்க காப்பும்) அங்கீகாரமாகப் பெற்றனர்.

## மக்கள்வகைப்பாடு
2011 மக்கள் தொகை கணக்கெடுப்பின்படி, 13.48 சதுர கிமீ (5.20 சதுர மைல்) பரப்பளவு கொண்ட சிறக்கல்லின் மக்கள் தொகை 45,601 ஆகும். இதில் ஆண்கள் 21,123 பேரும், பெண்கள் 24,478 பேரும் உள்ளனர்.  0-6 வயதுக்குட்பட்ட குழந்தைகளின் எண்ணிக்கை 4902 ஆகவும், அதில் ஆறு வயதுக்குட்பட்ட ஆண் குழந்தைகளின் எண்ணிக்கை 2412 ஆகவும், ஆறு வயதுக்குட்பட்ட பெண் குழந்தைகளின் எண்ணிக்கை 2490 என்றும் உள்ளது.

சிறக்கல்லின் சராசரி கல்வியறிவு விகிதம் 96.05% ஆகும். அதில் ஆண்களின் கல்வியறிவு விகிதம் 97.57% என்றும், பெண் கல்வியறிவு விகிதம் 94.77% என்றும் உள்ளது. சிறக்கல்லில், பெண் பாலின விகிதம் 1000 ஆண்களுக்கு 1159 என்று உள்ளது. குழந்தைகளின் பாலின விகிதம் ஆறு வயதுக்குட்பட்ட 1000 ஆண் குழந்தைகளுக்கு 1032 பெண் குழந்தைகள் என்று உள்ளது. சிறக்கல்லில் மொத்தம்  9599 வீடுகள் உள்ளன. 

## பிரபலமானவர்கள்
கேரள முன்னாள் முதலமைச்சர் திரு கே. கருணாகரன் 1918 ஆம் ஆண்டு சிறக்கல்லில் பிறந்தார்.

## படக்காட்சியகம்

File:The Palace Pond, Chirakkal, Kannur, Kerala. (4488403697).jpg|சிறக்கல் சிர
File:Chirakkal chira.jpg|சிறக்கல் தேவாலயம்
File:Kotiyettam of the festival of Chirakkal Kadalayi sreekrishna temple.jpg|கடலாயில் கொடியேற்றம்
File:Banyan tree at Kanhirathara, Chirakkal.jpg|கன்ஹிரதாரா
File:Bird at Chirakkal Chira-1.jpg|சிரக்கல் சிராவில் உள்ள நீர் அல்லிகளுக்கு மத்தியில் ஒரு சாம்பல் நாரை 
File:Bird at Chirakkal Chira-2.jpg|சிரக்கல் சிராவில் ஒரு உண்ணிக்கொக்கு 


## மேலும் காண்க

* உருமி
* கோலாத்திரி

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
வேஃபர்

**வேஃபர்** (*Wafer*) என்பது ஒரு மெல்லிய மற்றும் சீரான அளவுள்ள அரைத்த உருளை வடிவ தகடாகும். இது பெரும்பாலும் **[https://www.stanfordelec.com/blog/how-silicon-wafer-quality-parameters-affect-the-performance-of-semiconductor-devices.html அருவொட்டு சிலிக்கான்]** (*Monocrystalline Silicon*) போன்ற அருவொட்டு அரைமின் பொருட்களில் இருந்து தயாரிக்கப்படுகிறது. இவை மிகச்சிறிய அளவிலான மின்சுழற்சி கூறுகளை (*Microelectronic Circuits*) உருவாக்கும் அடிப்படைத் தளமாக செயல்படுகின்றன. வேஃபர்கள் **சிறிய சிப்கள்** (*Chips*), **சொலார் செல்கள்**, **MEMS கருவிகள்**, மற்றும் **அறிவியல் ஆய்வுகள்** போன்ற பல்வேறு உயர் தொழில்நுட்ப பயன்பாடுகளில் முக்கிய பங்காற்றுகின்றன.

## வரலாறு
வேஃபர் தொழில்நுட்பம் 1950-களில் உருவாக்கப்பட்டது. அதன்பின் 1960-களில் மின்முனைவியல் துறையின் வேகமான வளர்ச்சிக்கு ஏற்ப, இது தொழில்துறையில் பரவலாகப் பயன்படத் தொடங்கியது. ஆரம்பத்தில், வேஃபர்கள் மிகவும் சிறிய அளவில், சுமார் 25 மில்லிமீட்டர் (1 அங்குலம்) விட்டத்துடன் உருவாக்கப்பட்டன. காலப்போக்கில் தொழில்நுட்ப முன்னேற்றம் காரணமாக, இப்போது 300 மில்லிமீட்டர் (12 அங்குலம்) அல்லது அதற்கு மேற்பட்ட விட்டத்தில் தயாரிக்கப்படுகின்றன. அதிக விட்டம் கொண்ட வேஃபர்கள் ஒரே நேரத்தில் அதிக எண்ணிக்கையிலான சிப்களை உருவாக்க அனுமதிக்கின்றன, இது பொருளாதார ரீதியாகவும் பயனுள்ளதாக இருக்கிறது.

## தயாரிப்பு முறை
வேஃபர் தயாரிப்பது ஒரு சிக்கலான மற்றும் பல நிலைகளைக் கொண்ட செயல்முறையாகும். முதலில், **சொக்ரல்ஸ்கி முறை** (*Czochralski Process*) எனப்படும் முறையைப் பயன்படுத்தி ஒரு மிகத் தூய்மையான சிலிக்கான் கிறிஸ்டல் வளர்க்கப்படுகிறது. இந்த கிறிஸ்டல் வெட்டப்பட்டு, சீரான தடிமனுடன் கூடிய ஒரு மெல்லிய தகடாக மாற்றப்படுகிறது.

பின்னர், வேஃபர் மேற்பரப்பை மென்மையாக்கும் **பாலிஷிங்** (*Polishing*) செய்யப்படுகிறது. இது மைக்ரோந் மட்டங்களில் மேற்பரப்பை சீராக மாற்றுவதற்காக செய்யப்படுகிறது. இறுதியாக, வேஃபர்கள் தூய்மையாக்கப்பட்டு, சிக்கலான மின்சுழற்சிகள் உருவாக்கப்படுவதற்கான நிலைக்கு கொண்டு வரப்படுகின்றன.

## பயன்பாடுகள்
வேஃபர்கள் பல்வேறு துறைகளில் பரவலாகப் பயன்படுத்தப்படுகின்றன. **மைக்ரோசிப் உற்பத்தி** (*Microchip Fabrication*) என்பது மிக முக்கியமான பயன்பாடாகும், இதில் ஒவ்வொரு வேஃபரும் நூற்றுக்கணக்கான சிப்களை உருவாக்கும் வகையில் வடிவமைக்கப்படுகிறது.

மேலும், **சொலார் செல்கள்** உற்பத்திக்கும் வேஃபர்கள் அடிப்படையாக இருப்பதுடன், **மைக்ரோ-எலக்ட்ரோ-மேக்கானிக்கல் சிஸ்டம்கள்** (*MEMS*), **சென்சார்கள்**, மற்றும் **மருத்துவ கருவிகள்** போன்றவற்றிலும் முக்கியப் பங்கு வகிக்கின்றன.

**அறிவியல் ஆய்வுகள்** மற்றும் **படிக வரையறை** (*Lithography*) தொழில்நுட்பத்திலும் வேஃபர்கள் அவசியமான கூறுகளாக உள்ளன.

## தொடர்புடைய கட்டுரைகள்
* சிலிக்கான்
* அரைமின்
* மைக்ரோசிப்
* சொலார் செல்

## குறிப்பு
வேஃபர் என்பது உயர் நுட்பக் கணினி மற்றும் மின் சாதன தொழில்களில் மிக முக்கியமான கூறாகும். இக்கட்டுரை தொழில்நுட்பத்தின் அடிப்படை அம்சங்களை மட்டுமே உள்ளடக்கியதாகும். மேலும் ஆழமான தகவல்களுக்கு, மின்னணு பொறியியல் மற்றும் நவீன semiconductor உற்பத்தி முறைகளைச் சார்ந்த உரையாடல்களை மேற்கொள்வது சிறந்தது.
போத் கயா சட்டமன்றத் தொகுதி

**போத் கயா சட்டமன்றத் தொகுதி** *(Bodh Gaya Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கயா மாவட்டத்தில் அமைந்துள்ளது. இது கயா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
தமிழ்நாடு அரசின் வருவாய்க் கோட்டங்களின் பட்டியல்

தமிழ்நாட்டின் 38 மாவட்டங்களை 94 வருவாய்க் கோட்டங்களாகப் பிரிக்கப்பட்டுள்ளது.இந்த வருவாய்  கோட்டங்கள் துணை ஆட்சியர் (வருவாய் கோட்ட அலுவலர்) அல்லது சார்-ஆட்சியர்களின் தலைமையில் இயங்குகிறது. மாவட்ட வாரியாக வருவாய் கோட்டங்கள் பின்வருமாறு:
## அரியலூர் மாவட்டம்
# அரியலூர் வருவாய் கோட்டம்
# உடையார்பாளையம்
## 2 செங்கல்பட்டு மாவட்டம்
# செங்கல்பட்டு
# மதுராந்தகம்
# தாம்பரம்
## 3 சென்னை மாவட்டம்
#  சென்னை மத்திய வருவாய் கோட்டம்# 
# சென்னை வடக்கு 
# சென்னை தெற்கு
## 4 கோயம்புத்தூர் மாவட்டம்
# கோயம்புத்தூர் வடக்கு 
# கோயம்புத்தூர் தெற்கு
# பொள்ளாச்சி 
## 5 கடலூர் மாவட்டம்
# சிதம்பரம் 
# கடலூர்
# விருத்த்தாச்சலம்
## 6 தர்மபுரி மாவட்டம்
# தர்மபுரி
# அரூர்
## 7 திண்டுக்கல்
# கொடைக்கானல் 
# திண்டுக்கல்
# பழனி
## 8 ஈரோடு  மாவ்ட்டம்
#  ஈரோடு
# கோபிச்செட்டிப்பாளையம்

## 9 கள்ளக்குறிச்சி மாவட்டம்
# கள்ளக்குறிச்சி
# திருக்கோயிலூர் 
## 10 காஞ்சிபுரம் மாவட்டம்
# காஞ்சிபுரம்
# சிறீபெரும்புதூர்
## 11 கன்னியாகுமரி மாவட்டம்
# நாகர்கோவில்
# பத்மநாபபுரம்
## 12 கரூர் மாவட்டம்
# கரூர்
# குளித்தலை

## 13 கிருஷ்ணகிரி மாவட்டம்
# ஒசூர் 
# கிருஷ்ணகிரி
## 14 மதுரை மாவட்டம்
# மதுரை
# மேலூர்
# திருமங்கலம்
# உசிலம்பட்டி
## 15 மயிலாடுதுறை மாவட்டம்
#  சீர்காழி
# மயிலாடுதுறை
## 16 நாகப்பட்டினம் மாவட்டம்
# நாகப்பட்டினம்
# வேதாரண்யம்
## 17 நாமக்கல் மாவட்டம்
# நாமக்கல் 
# திருச்செங்கோடு

## 18 நீலகிரி மாவட்டம்
# குன்னூர்
# உதகமண்டலம்
# கூடலூர்
## 19 பெரம்பலூர் மாவட்டம்
# பெரம்பலூர் 
## 20 புதுக்கோட்டை மாவட்டம்
# அறந்தாங்கி
# இலுப்பூர்
# புதுக்கோட்டை
## 21 இராமநாதபுரம் மாவட்டம்
# பரமக்குடி
# இராமநாதபுரம்
## 22 இராணிப்பேட்டை மாவட்டம்
# அரக்கோணம்
# இராணிப்பேட்டை
## 23 சேலம் மாவட்டம்
# ஆத்தூர்  
# மேட்டூர் 
# சேலம்
# சங்ககிரி
## 24 சிவகங்கை மாவட்டம்
# தேவக்கோட்டை
# சிவகங்கை 
## 25 தென்காசி மாவட்டம்
# சங்கரன்கோவில்
# தென்காசி
## 26 தஞ்சாவூர் மாவட்டம்
# கும்பகோணம்
# பட்டுக்கோட்டை
# தஞ்சாவூர்
## 27 தேனி மாவட்டம்
# பெரியகுளம்
# உத்தமபாளையம்
## 28 திருச்சிராப்பள்ளி மாவட்டம்
# லால்குடி
# முசிறி
# ஸ்ரீரங்கம்
# திருச்சிராப்பள்ளி
## 29 திருப்பத்தூர் மாவட்டம்
# வாணியம்பாடி
# திருப்பத்தூர்
## 30 திருவாரூர் மாவட்டம்
# மன்னார்குடி 
# திருவாரூர் 
## 31 தூத்துக்குடி மாவட்டம்
# கோவில்பட்டி 
# திருச்செந்தூர்
## 32 திருநெல்வேலி மாவட்டம்
# சேரன்மாதேவி
# திருநெல்வேலி
## 33திருப்பூர் மாவட்டம்
# தாராபுரம்
# திருப்பூர்
# உடுமலைப்பேட்டை 
## 34 திருவள்ளூர் மாவட்டம்
# பொன்னேரி
# திருத்தணி
# திருவள்ளூர்
## 35 திருவண்னாமலை மாவட்டம்
# ஆரணி
# செய்யாறு
# திருவண்ணாமலை
## 36 வேலூர் மாவட்டம்
# வேலூர்
# குடியாத்தம்
## 37 விழுப்புரம் மாவட்டம்
# திண்டிவனம்
# விழுப்புரம்
## 38 விருதுநகர் மாவட்டம்
#  அருப்புக்கோட்டை 
# சாத்தூர் 
# சிவகாசி 
## இதனையும் காண்க
* தமிழக மாவட்டங்கள்
* தமிழக வருவாய் வட்டங்கள்
*தமிழக குறுவட்டங்கள்
* தமிழக மாநகராட்சிகள்
* தமிழக நகராட்சிகள்
* தமிழகப் பேரூராட்சிகள்
* தமிழக ஊராட்சி ஒன்றியங்கள்

## மேற்கோள்கள்

பகுப்பு:தமிழ்நாடு வருவாய்த் துறை
பகுப்பு:தமிழகப் பட்டியல்கள்
தமிழக குறுவட்டங்கள்

தமிழக வருவாய் வட்டங்களை நிர்வாக வசதிக்காக வருவாய் ஆய்வாளர் தலைமையில் குறுவட்டங்களாகப் பிரித்துள்ளனர். குறுவட்டத்தை **உள்வட்டம்** அல்லது **பிர்கா** என்றும் அழைப்பர். அவ்வகையில் தமிழகத்தின் 38 மாவட்டங்களில் 1207 குறு வட்டங்கள் உள்ளன. 
## இவற்றையும் காண்க
* தமிழக வருவாய்க் கோட்டங்கள்
* தமிழக மாவட்டங்கள்
* தமிழக வருவாய் வட்டங்கள்
* வருவாய் கிராமம்
* தமிழக மாநகராட்சிகள்
* தமிழக நகராட்சிகள்
* தமிழகப் பேரூராட்சிகள்
* தமிழக ஊராட்சி ஒன்றியங்கள்

## மேற்கோள்கள்

பகுப்பு:தமிழ்நாடு வருவாய்த் துறை
பகுப்பு:தமிழக வருவாய்ப் பிரிவுகள்
பகுப்பு:இந்திய நிர்வாக அலகுகள்
சிறக்கல் தொடருந்து நிலையம்

**சிறக்கல் தொடருந்து நிலையம்** (*Chirakkal railway station*, குறியீடு: CQL) என்பது கேரளத்தின் கண்ணூர் மாவட்டத்தில் உள்ள ஒரு தொடருந்து நிலையம் ஆகும். இது இந்திய இரயில்வேயின் தென்னக இரயில்வேயின் பாலக்காடு தொடருந்து கோட்டத்தின் கீழ் வருகிறது.   பயணிகள் மற்றும் இ.ஜ.வா.ச போன்ற அமைப்புகளின் எதிர்ப்புக்கு இடையில், 2025 மே 25 அன்று, இந்திய இரயில்வேயின் முடிவின்படி, சிறக்கல் தொடருந்து நிலையத்தின் செயல்பாடுகள் நிரந்தரமாக நிறுத்தப்பட்டன. .

## மேற்கோள்கள்

பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:Pages using gadget WikiMiniAtlas
சிறக்கல் அரசர்

**சிறக்கல் ராஜா** (*Chirakkal Raja*) என்பவர் தற்கால இந்திய மாநிலமான கேரளத்தில் முன்பு அமைந்திருந்த கோலாத்துநாட்டின் குறுநில அரசை ஆண்ட சிறக்கல் மன்னரைக் குறிப்பதாகும்.

## மேலும் காண்க

* கண்ணூர்
* நாயர்
* பந்த்
* சிறக்கல் மீது மைசூரின் படையெடுப்பு

## மேற்கோள்கள்

பகுப்பு:நாயர்
பகுப்பு:கண்ணூர் மாவட்ட மக்கள்
சிறக்கல்

**சிறக்கல்** (*Chirakkal*) என்பது இதைக் குறிக்கலாம்:

## குடும்பங்கள்

* சிறக்கல் அரச குடும்பம், கோலாத்துநாட்டின் சிற்றரசான கோலத்திரி வம்சத்தின் பள்ளிப் பிரிவின் சிறக்கல் கிளையின் மன்னன் பட்டம்.
* சிறக்கல் கோவிலகம், கேரளத்தின் கொடுங்கல்லூர் அரச குடும்பத்தின் இரண்டு கிளைகளில் ஒன்று.

## இடங்கள்

* சிறக்கல், கண்ணூர், கேரளத்தின், கண்ணூர் மாவட்டத்தில் உள்ள ஒரு நகரம்
** சிறக்கல் தொடருந்து நிலையம் கேரளத்தின் கண்ணூர் மாவட்டத்தில் உள்ளது.
* சிறக்கல், திருச்சூர், கேரளத்தின், திருச்சூர் மாவட்டத்தில் உள்ள ஒரு கிராமம்

## பிற பயன்கள்

* சிறக்கல் கெழு நாயனார், 2011 ஆம் ஆண்டு வெளிவந்த இந்தியத் திரைப்படமான *உருமியில்* உள்ள ஒரு கதைப் பாத்திரம்
சச்சின் யாதவ்

**சச்சின் யாதவ்** (*Sachin Yadav*) இந்தியாவைச் சேர்ந்த ஈட்டி எறியும் விளையாட்டு வீரராவார். 1999ஆம் ஆண்டு அக்டோபர் மாதம் 25ஆம் தேதியன்று பிறந்தார். தென் கொரியாவில் நடைபெற்ற 26ஆவது ஆசிய தடகள வெற்றியாளர் போட்டியில் 85.16 மீட்டர் தூரம் ஈட்டி எறிந்து வெள்ளிப் பதக்கம் வென்றார்.

## ஆரம்பகால வாழ்க்கை
சச்சின் யாதவ் உத்தரபிரதேசத்தில் உள்ள கேக்ரா கிராமத்தைச் சேர்ந்தவர் ஆவார். ஆரம்பத்தில் துடுப்பாட்டத்தின் மீது மிகுந்த ஆர்வம் கொண்டிருந்தார். ஆனால் இவரது தடகள விளையாட்டுத் திறனை அண்டை வீட்டாரும் தடகள வீரருமான சந்தீப் யாதவ் கண்டுபிடித்து அங்கீகரித்தார். உள்ளூர் துடுப்பாட்டப் போட்டியின் போது அவர் சச்சினின் வலுவான தோள்களைக் கவனித்தார். சந்தீப்பின் வழிகாட்டுதலின் கீழ், சச்சின் 19 வயதில் ஈட்டி எறிதலுக்கு மாறினார். 6 அடி 5 அங்குல உயரத்தில் நிற்கும் இவரது உடலமைப்பு தடகள விளையாட்டுக்கு சாதகமாக கருதப்படுகிறது.

## தொழில்
### 2025
38ஆவது தேசிய விளையாட்டுப் போட்டிகள் பிப்ரவரி மாதம் 12ஆம் தேதியன்று தேராடூனில் நடந்த போட்டியில், இவர் 84.39 மீட்டர் தூரம் ஈட்டி எறிந்து தங்கப் பதக்கம் வென்றார்.

26ஆவது ஆசிய தடகள வெற்றியாளர் போட்டியில் யாதவ் 85.16 மீட்டர் தூரம் ஈட்டி எறிந்து வெள்ளிப் பதக்கம் வென்றார். அப்போதைய ஒலிம்பிக் போட்டி வெற்றியாளரான அர்சத் நதீம் தங்கம் வென்றார்.  யாதவ் பதக்கத்தை வெறும் 1.24 மீட்டர் வித்தியாசத்தில் தவறவிட்டார்.

உலக அளவிலான நீரச்சு சோப்ரா கிளாசிக் 2025 ஈட்டி எறிதல் போட்டியின் தொடக்கப் பதிப்பில், யாதவ் 82.33 மீட்டர் தூரம் எறிந்து நான்காவது இடத்தைப் பிடித்தார். பதக்கம் பெறும் வாய்ப்பைத் தவறவிட்டார்.

### 2024
அகில இந்திய காவல் துறை தடகள வெற்றியாளர் போட்டியில் உத்தரப் பிரதேச மாநில காவல்துறையைப் பிரதிநிதித்துவப்படுத்திய இவர் 84.21 மீட்டர் தூரம் ஈட்டி எறிந்து தங்கப் பதக்கத்தை வென்றார். முன்மதாக சத்பீர் சிங் வைத்திருந்த 30 ஆண்டுகால சாதனையை யாதவ் முறியடித்தார்.

இந்திய கிராண்டு பிரிக்சு 3 தடகளப் போட்டியில் இவர் 82.69 மீட்டர் தூரம் எறிந்து தங்கப் பதக்கத்தை வென்றார்.

தேசிய கட்டற்ற வயதினர் தடகள வெற்றியாளர் போட்டியில் யாதவ் 79.80 மீட்டர் தூரம் ஈட்டி எறிந்து வெள்ளிப் பதக்கம் வென்றார்.

## மேற்கோள்கள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:உத்தரப் பிரதேச நபர்கள்
எசு. செல்லபாண்டியன்

**எசு. செல்லப்பாண்டியன்** (S. Chellapandian) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர்.  திருநெல்வேலியைச் சேர்ந்த செல்லபாண்டியன் சென்னை மாநில சட்டமன்ற உறுப்பினராக 1962 முதல் 1967 வரை இருந்துள்ளார். இக்காலத்தில் இவர் சென்னை சட்டமன்றத்தின் சபாநாயகராகப் பணியாற்றினார்.  

## தேர்தல் செயல்பாடு

### 1962

### 1957

## மேற்கோள்கள்

பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:தென்காசி மாவட்ட மக்கள்
நா. பன்னீர்செல்வம்

**நா. பன்னீர்செல்வம்** (*N. Panneerselvam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் ஆடுதுறை பகுதியினைச் சேர்ந்தவர். பத்தாம் வகுப்பு வரை கல்வி பயின்றுள்ள பன்னீர்செல்வம் இந்திய தேசிய காங்கிரசு கட்சியினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவிடைமருதூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1941 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
மு. சண்முகையா பாண்டியன்

**மு. சண்முகையா பாண்டியன்** (*M. Shanmugaiah Pandian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தென்காசி மாவட்டம் குருக்கள்பட்டி கிராமத்தினைச் சேர்ந்தவர். நடுநிலைக் கல்வியினை முடித்துள்ள சண்முகையா பாண்டியன் அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆலங்குளம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1950 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
ஜெ. பன்னீர்செல்வம்

**ஜெ. பன்னீர்செல்வம்** (*J. Pannerselvam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் திருநாவலூர் பகுதியினைச் சேர்ந்தவர். பல்கலைக்கழக புதுமுக வகுப்பினை முடித்துள்ள பன்னீர்செல்வம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருநாவலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1952 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
இராமாபுரம் ஊராட்சி

இராமாபுரம் ஊராட்சி என்ற பெயரில் உள்ளவை:
* இராமாபுரம் ஊராட்சி, கடலூர்
* இராமாபுரம் ஊராட்சி (தஞ்சாவூர்)
* இராமாபுரம் ஊராட்சி (நாமக்கல்)
அறுபதாம் கோடை

**அறுபதாம் கோடை**  *(Arupatham kodai)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். ஒரு சிலபகுதிகளில் பூங்கார் என்றும் அழைக்கப்படும் இந்நெல் இரகம், சம்பா நெல் அறுவடை செய்த நிலத்தில் ஒன்று அல்லது இரண்டு உழவு செயது விதைப்பதாகவும் கூறப்படுகிறது. மேலும் இவ்வகையின் அரிசியில் சோறு, இட்லி, தோசை, இடியப்பம்,  பிட்டு, இனிப்புப் பொங்கல் மற்றும் வெண் பொங்கல் போன்றவற்றுக்கு பயன்படுகிறது.

## காலம்
மிகக் குறுகிய கால அளவில் அறுவடைக்கு தயாராகும் இந்த நெல் வகை, **70 - 75** நாட்களில் முதிர்வடைவதாக கூறப்படுகிறது.  மேலும் இது பொதுவாக நவரை காலத்தில் (டிசம்பர் 15 முதல் மார்ச் 14 வரை) பயிரிடப்படுகிறது என்றாலும், மற்ற பருவங்களிலும் சிறப்பாக விளைகிறது எனவும் அறியப்படுகிறது.

## சாகுபடி
நவரைப் பருவம் ஏற்றதாக கூறப்படும் இந்த நெல் இரகம், சேற்று விதைப்பு மூலம் சாகுபடி செய்யப்படுகிறது. மேலும் களர் மண், களிமண் மற்றும் மணல் கலந்த களிமண் போன்ற நிலங்களில் பயிரிட உகந்ததாக கருதப்படும் இது, முதிர்வடையும் பருவத்தில் சாயக்கூடியதாகும். 1952 ஆம் ஆண்டு ஏற்பட்ட கடும் வெள்ளத்தின் போது இந்த இரகம் வெள்ளத்தைத் தாங்கி விவசாயிகளுக்கு நியாயமான மகசூலைக் கொடுத்ததாக நம்பப்படுகிறது. வறட்சி, வெள்ளம் என  இரண்டு சூழலிலும் மற்றும்  உப்பு மண்ணில் நன்றாக வளரும் என கூறப்படுகிறது.

## மகசூல்
சராசரியாக **75.3** சதமமீட்டர் உயரமும், அதிகபட்சமாக **81.1** சதமமீட்டர் உயரமும் வளரக்கூடிய இதன்  நெற்கதிர்களின் நீளம், **14.3 - 15.2** சதம மீட்டராகவும், நெற்கதிரில் உள்ள நெல்மணிகளின் எண்ணிக்கை **49 - 64** என கணக்கிடப்பட்டுள்ளது. நெல்லின் மகசூல் ஒரு எக்டேருக்கு சராசரியாக **600** கிலோவாகவும் (8 மூடைகள்), வைக்கோலின் மகசூல் **900** (30 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.

## பின்னணி
இந்த வகை, சாகுபடி காலம் மற்றும் பருவத்தின் அடிப்படையில் பெயரிடப்பட்டது. *(அருபது - அறுபது மற்றும் கோதை - கோடை)*.  மேலும் இது பெண்களின் அரிசி என்றும்,  மதுரை மற்றும் நாகப்பட்டினம் மாவட்டங்களில் பரவலாக பயிரிடப்படுகிறது எனவும், இந்த வகையின் விவரங்கள் அபிதான சிந்தாமணி எனும் இலக்கியக் கலைக்களஞ்சியத்தில்  குறிப்பிடப்பட்டுள்ளன என்றும் கூறப்படுகிறது.

### நெல்மணியின் இயல்பு
அறுபதாம் கோடையின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் அடர் பச்சையாகவும், முதிர்ச்சிப் பருவத்தில் மஞ்சள் நிறத்தில் கருமை நிறக் கோடுகளுடன் காணப்படும். மேலும் இதன் தானியம் தடித்தும் (மோட்டா இரகம்), அரிசி சிவப்பு நிறத்திலும் காணப்படுகிறது.

## புற இணைப்புகள்
* அறுபதாம் கோடை நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சோபி விளையாட்டரங்கம்

**சோபி உள் விளையாட்டரங்கம்** (*SoFi Stadium*)குவிமாடக் கூரையுடன் கூடிய பல்நோக்கு விளையாட்டரங்கம் ஆகும். இது ஐக்கிய அமெரிக்காவின் கலிபோர்னியா மாநிலத்தின் தெற்கு கலிபோர்னியா பிரதேசத்தில் உள்ள லாஸ் ஏஞ்சலஸ் கவுண்டியின் தலைமையிடமான லாஸ் ஏஞ்சலஸ் பெருநகரத்திற்கு  தென்கிழக்கே 12.6 மைல் தொலைவில் உள்ள இங்கிள்வுட் நகரத்தில் 298 ஏக்கர் பரப்பளவில் அமைந்துள்ளது.

செப்டம்பர் 2020ல் திறக்கப்பட்ட சோபி விளையாட்டரங்கத்தில் நடைபெறும் நிகழ்ச்சிகளை 70,240 முதல் 1,00,000 பேர் வரை அமர்ந்து காணும் வகையில் இருக்கைகள் அமைக்கப்பட்டுள்ளது.
## 2028 கோடைக்கால ஒலிம்பிக் விளையாட்டுப் போட்டிகள்
2028 கோடைக்கால ஒலிம்பிக் போட்டியின் துவக்க விழா மற்றும் உள்ளரங்க விளையாட்டுப் போட்டிகள் சோபி விளையாட்டரங்கத்தில் சூலை மாதம் 2028ஆம் ஆண்டில்  நடைபெறுகிறது.

## படக்காட்சிகள்

File:SoFi Stadium interior 2021.jpg|thumb|  
File:2023-0109-CFPtitlegame Pre-Game view Press Box.jpg|thumb| 
File:Sofistadium July 2020 (horizontal crop).jpg|thumb| 
File:SoFi Stadium.jpg|thumb| 
File:LASBLVI2022.jpg|thumb| 
File:Sofi Stadium Entrance 2021.jpg|thumb| தென்மேற்கு வாயில்
File:SoFi Stadium East facade.jpg|thumb| கிழக்கு வாயில்


## மேற்கோள்கள்

## வெளி இணைப்புகள்

* Hollywood Park website
பகுப்பு:2028 கோடைக்கால ஒலிம்பிக் விளையாட்டுப் போட்டிகள் நடைபெறுமிடம்
பகுப்பு:லாசு ஏஞ்சலசு 
பகுப்பு:லாஸ் ஏஞ்சலஸ் கவுண்டி
டிகாரி சட்டமன்றத் தொகுதி

**டிகாரி சட்டமன்றத் தொகுதி** *(Tikari Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கயா மாவட்டத்தில் அமைந்துள்ளது. டிகாரி, அவுரங்காபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
ஆலங்குடி ஊராட்சி

ஆலங்குடி ஊராட்சி என்ற பெயரில் உள்ளவை:
* ஆலங்குடி ஊராட்சி, சிவகங்கை
* ஆலங்குடி ஊராட்சி (அம்மாப்பேட்டை)
* ஆலங்குடி ஊராட்சி (நாகப்பட்டினம்)
* ஆலங்குடி ஊராட்சி (புதுக்கோட்டை)
இங்கிள்வுட், கலிபோர்னியா

**இங்கிள்வுட்** (*Inglewood*), ஐக்கிய அமெரிக்க நாட்டின் கலிபோர்னியா மாநிலத்தின் தெற்கு கலிபோர்னியா பிரதேசத்தின் அமைந்த லாஸ் ஏஞ்சலஸ் கவுண்டியின் தலைமையிடமான லாஸ் ஏஞ்சலஸ் பெருநகரத்தின் ஒரு பகுதியாகும். இது லாஸ் ஏஞ்சலஸ் நகரத்திற்கு தென்மேற்கே 25.7 மைல் தொலைவில் உள்ளது. இங்கிள்வுட நகரத்திற்கு தென்கிழக்கே 3.6 மைல் தொலைவில் லாஸ் ஏஞ்சலஸ் பன்னாட்டு  வானூர்தி நிலையம் உள்ளது. இவ்வூரில் கால்பந்து விளையாட்டு போன்ற தொழில்முறை விளையாட்டு அணிகள் அதிகம் உள்ளது. 2020ஆம் ஆண்டின் கணக்கெடுப்பின்படி, இங்கிள்வுட் நகர மக்கள் தொகை 1,07,762 ஆகும்.
## சிறப்பு
இங்கிள்வுட் நகர்புறத்தில் உள்ள சோபி உள்விளையாட்டரங்கத்தில் சூலை 2028ஆம் ஆண்டில் 2028 கோடைக்கால ஒலிம்பிக் விளையாட்டுப் போட்டிகளின் துவக்க விழா, நிறைவு விழா மற்றும் உள்ளரங்க விளையாட்டுப் போட்டிகள் நடைபெறுகிறது.
## மக்கள் தொகை வளர்ச்சி
* 1910= 1536
* 1920= 3286
* 1930= 19480
* 1940= 30114
* 1950= 46185
* 1960= 63390
*  1970= 89985
* 1980= 94162
* 1990= 109602
* 2000= 112580
* 2010= 109673
* 2020= 107762
### 2020 மக்கள் தொகை கணக்கெடுப்பு
2020ஆம் ஆண்டின் கணக்கெடுப்பின்படி இங்கிள்வுட் நகரத்தின் மக்கள் தொகை  107,762 ஆகும். மக்கள்தொகை அடர்த்தி  ஆக உள்ளது. இதன் மக்கள் தொகையில் இனக்குழுவினர் கீழ்கண்டவாறு  உள்ளனர்.

* அமெரிக்க வெள்ளையர்கள் 9.5%
* ஆப்பிரிக்க-அமெரிக்கர்கள்  38.7%
*பூர்வகுடி அமெரிக்கர்கள்  2.0%
* ஆசிய-அமெரிக்கர்கள் 2.1% 
* பசிபிக் பெருங்கடல் தீவுவாசிகள் 0.3% 
* அமெரிக்க வாழ் பிற இனத்தவர்கள்  33.9% 
* இரண்டுக்கும் மேற்பட்ட கலப்பினத்தவர்கள் 13.4% 
* எசுப்பானியா மற்றும் லத்தீன் அமெரிக்கர்கள்  51.7%

இதன் மக்கள் தொகையில் 99.2% பேர் குடியிருப்புகளில் வாழ்கின்றனர். 0.4% மக்கள் நிறுவனப்படுத்தப்படாத இடங்களிலும்,  0.5% மக்கள் நிறுவனப்படுத்தப்பட்ட இடங்களில் வாழ்கின்றனர்.

37,853 குடியிருப்புகள் கொண்ட இங்கிள்வுட் நகரத்தில், 18 வயதிற்குட்பட்ட குழந்தைகள் 32.3% ஆக உள்ளனர்.
### வீடற்றவர்கள்
2022ஆம் ஆண்டில் இங்கிள்வுட் நகரம் உள்ளிட்ட லாஸ் ஏஞ்சலஸ் பெருநகரத்தில் 751 தனிநபர்கள் வீட்டற்றவர்களாக உள்ளனர்.

### தட்ப வெப்பம்

## ஒலிம்பிக் விளையாட்டுப் போட்டிகள்
1984 ஒலிம்பிக்கில் ஆடவர் அணி 
கூடைப்பந்தாட்டம் மற்றும் கைப்பந்தாட்டம்  இறுதிப் போட்டிகள் இந்நகரத்தில் நடைபெற்றது.2028 கோடைக்கால ஒலிம்பிக் விளையாட்டுப் போட்டிகள் இந்நகரத்தின் சோபி விளையாட்டு அரங்கத்தில் சூலை மாதம், 2028ஆம் ஆண்டில் துவக்க விழா மற்றும் நிறைவு விழா மற்றும்  உள் அரங்க விளையாட்டுப் போட்டிகள் நடைபெறுகிறது. 
## நிர்வாகம்
இங்கிள்வுட் நகராட்சி மன்றக் குழுவினர், மேயர், துணை மேயர் மற்றும் மேலாளர் இந்நகரத்தின் நிர்வாகத்தை மேற்கொள்கின்றனர்.
## மேற்கோள்கள்

## வெளி இணைப்புகள்

*  Inglewood Chamber of Commerce
* WikiMapia: Inglewood, California
* Online Archive of California.org: Images of Inglewood

பகுப்பு:லாசு ஏஞ்சலசு
பகுப்பு:லாஸ் ஏஞ்சலஸ் கவுண்டி
பகுப்பு:2028 கோடைக்கால ஒலிம்பிக் விளையாட்டுப் போட்டிகள் நடைபெறுமிடம்
பகுப்பு:கலிபோர்னியா நகரங்கள்
கண்ணபுரம் தொடருந்து நிலையம்

**கண்ணபுரம் தொடருந்து நிலையம்** (*Kannapuram railway station*) (நிலையக் குறியீடு: KPQ) என்பது கேரளத்தின் கண்ணூர் மாவட்டத்தின் கண்ணபுரம் என்ற ஊரில்  அமைந்துள்ள ஒரு தொடருந்து நிலையமாகும். இது தென்னக இரயில்வேயின், பாலக்காடு தொடருந்து கோட்டத்துக்கு உட்ப்பட்ட ஒரு NSG–5 வகை இந்திய தொடருந்து நிலையமாகும். 

## பாதையும், அமைவிடமும்
இது கண்ணூர் தொடருந்து நிலையத்திலிருந்து   தொலைவில் உள்ளது. மேலும் இது தென்னக இரயில்வேயின் ஷோரனூர் - மங்களூர் பிரிவில் அமைந்துள்ளது. இது கண்ணூர், பழையங்கடி, மடக்கரை, பாப்பினிச்சேரி, பையனூர், தளிப்பறம்பா ஆகிய நகரங்களுடன் சாலை வழியாக நன்கு இணைக்கப்பட்டுள்ளது.

## அருகிலுள்ள குறிப்பிடத்தக்க இடங்கள்

* பரசினி முத்தப்பன் கோயில்
* விஸ்மய கேளிக்கைப் பூங்கா
* அன்னபூர்ணேசுவரி கோயில், செருகுன்னு
* அரசு பொறியியல் கல்லூரி, கண்ணூர்
* தேசிய ஃபேஷன் தொழில்நுட்ப நிறுவனம், கண்ணூர்
* வெள்ளிகீல் சுற்றுச்சூழல் பூங்கா
* கண்ணூர் பல்கலைக்கழகம் - மங்காட்டுபரம்பா வளாகம்
* பர்சினிக்கடவு பாம்பு பூங்கா
* கேரள ஆயுதக் காவல் படை IV பட்டாலியன்
* இந்திய கடலோர காவல்படை அகாதமி

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:Pages using gadget WikiMiniAtlas
கௌரிவாக்கம்

**கௌரிவாக்கம்** என்பது இந்தியா தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 26.9 மீ. உயரத்தில், () என்ற புவியியல் ஆள்கூறுகள் கொண்டு கௌரிவாக்கம் அமையப் பெற்றுள்ளது.

## கல்வி
### கல்லூரிகள்
நியூ பிரின்ஸ் ஸ்ரீ பவானி பொறியியல் மற்றும் தொழில்நுட்பக் கல்லூரி என்ற கல்லூரி ஒன்று கௌரிவாக்கத்தில் இயங்கி வருகிறது.
## மருத்துவம்
### மருத்துவமனை
புற்றுநோய் சிகிச்சைக்காக அர்ப்பணிக்கப்பட்ட மருத்துவமனை ஒன்று கௌரிவாக்கத்தில் செயல்பட்டுக் கொண்டிருக்கிறது.
## அரசியல்
கௌரிவாக்கம் பகுதியானது, தாம்பரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
## மேற்கோள்கள்

## வெளியிணைப்புகள்
- நியூ பிரின்ஸ் ஸ்ரீ பவானி பொறியியல் மற்றும் தொழில்நுட்பக் கல்லூரி

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
நேபாள சிகரம்

**நேபாள சிகரம்** (*Nepal Peak*) என்பது இமயமலையில் உள்ள ஒரு மலைச் சிகரமாகும்.  நேபாளத்திற்கும் இந்தியாவிற்கும் இடையிலான எல்லையில் இச்சிகரம் அமைந்துள்ளது.

## அமைவிடம்
நேபாளத்தின் வடகிழக்கு மற்றும் சிக்கிமின் வடமேற்கில் கடல் மட்டத்திலிருந்து  7177 மீ (23,547 அடி ) உயரத்தில் நேபாள சிகரம் அமைந்துள்ளது. கிராத் சுலி சிகரத்திற்கு தென்மேற்கே சுமார் 2 கி. மீ தொலைவில் இச்சிகரம் உள்ளது. நேபாள இடைவெளியில் இருந்து தென்மேற்கு மலைத்தொடரின் மூலம் கிராத் சுலியில் ஏறும் மலையேறுபவர்கள் வழக்கமாக நேபாள சிகரத்தின் உச்சியை கடந்து செல்கிறார்கள்.

## மலையேற்ற வரலாறு
நேபாள சிகரத்தின் முதல் ஏற்றம் 1930ஆம் ஆண்டு மே மாதத்தின் பிற்பகுதியில் எர்வின் சினைடர்  என்பவரால் மேற்கொள்ளப்பட்டது. அவர் செருமனி, ஆத்திரியா, சுவிட்சர்லாந்து மற்றும் இங்கிலாந்து ஆகிய நாடுகளைச் சேர்ந்த மலை ஏறுபவர்களை உள்ளடக்கிய ஒரு பன்னாட்டு பயணத்தின் உறுப்பினராகவும், குந்தர் டைக்ரென்ஃபர்த் தலைமையிலும் இருந்தார். சினைடர் நேபாள சிகரத்தை தானாகவே ஏறினார். 

சில நாட்களுக்குப் பிறகு 1930ஆம் ஆண்டு சூன் மாதம் 2 ஆம் தேதி சினைடர் இயோங்சாங்கு  சிகரத்திலும் முதலாவதாக ஏறினார். அப்போது நேபாள சிகரம் உலகின் மிக உயரமான சிகரமாக இருந்தது.

## மேற்கோள்கள்

பகுப்பு:நேபாள மலைகள்
பகுப்பு:சிக்கிமில் உள்ள மலைகள்
லாஸ் ஏஞ்சலஸ் நினைவு கொலோசியம்

**லாஸ் ஏஞ்சலஸ் நினைவு கொலோசியம்** (*Los Angeles Memorial Coliseum*) (சுருக்கமாக:*Los Angeles Coliseum* அல்லது  *L.A. Coliseum*), ஐக்கிய அமெரிக்காவின் கலிபோர்னியா மாநிலத்தின், தெற்கு கலிபோர்னியா பிரதேசத்தில் அமைந்த லாஸ் ஏஞ்சலஸ் பெருநகரத்தில் அமைந்த பல்நோக்கு கொலோசியம் ஆகும். 29.2 ஏக்கர் பரப்பளவு கொண்ட இந்த கொலோசியத்தில் 77,500 முதல் 93,607 நபர்கள் அமரும் வகையில் US$954,872.98 டாலர் செலவில் 1 மே 1923 அன்று கட்டி முடிக்கப்பட்டது.
லாஸ் ஏஞ்சலஸ் நினைவு கொலோசியம், லாஸ் ஏஞ்சலஸ் நகரத்திற்கு தென்கிழக்கே 5.1 மைல் தொலைவில் உள்ளது.

கலிபோர்னியா மாநில அரசுக்கு சொந்தமான இந்த  கொலோசியத்தை தென் கலிபோர்னியா பல்கலைக்கழகம் இயக்குகிறது. இந்த கொலோசியம்1930, 1964, 1977–78, 1983, 1993, 1995, 2011 மற்றும் 2017–2019 ஆண்டுகளில் புதுப்புதுக்கப்பட்டது. 
## சிறப்பு
இந்த கொலோசியத்தில் 1932 கோடைக்கால ஒலிம்பிக் விளையாட்டுப் போட்டிகள் மற்றும் 1984 கோடைக்கால ஒலிம்பிக் விளையாட்டுப் போட்டிகள் நடைபெற்றது. மேலும் இந்த கொலோசியத்தில் 2028 கோடைக்கால ஒலிம்பிக் விளையாட்டுப் போட்டிகள் சூலை மாதம், 2028ஆம் ஆண்டில் நடைபெற உள்ளது. 
## படக்காட்சிகள்

File:SuperBowl I - Los Angeles Coliseum.jpg|thumb|லாஸ் ஏஞ்சலஸ் நினைவு கொலோசியம் 
File:LA Coliseum 1959 World Series.jpg|thumb|1959ல் லாஸ் ஏஞ்சலஸ் நினைவு கொலோசியம் 
File:Olympic Torch Tower of the Los Angeles Coliseum.jpg|thumb|கொலோசியத்தில்  1984 கோடைக்கால ஒலிம்பிக் விளையாட்டுப் போட்டிகள் 
File:Rammstein Engel.jpg|thumb|
File:LA Memorial Coliseum aerial view, August 2017.jpg|கொலோசியத்தின் வான்பரப்புக் காட்சி, 2017
File:RamsvSeahawks2019.jpg|right|thumb|
File:LA Memorial Coliseum aerial.jpg| கொலோசியத்தின் வான்பரப்புக் காட்சி, 2008 

## இதனையும் காண்க
* சோபி விளையாட்டரங்கம்
## மேற்கோள்கள்

## வெளி இணைப்புகள்

* Los Angeles Memorial Coliseum Commission – operated by Los Angeles County
* Los Angeles Sports Council 
* USC Trojans.com – L.A. Memorial Coliseum
* Sanborn map showing the Coliseum, 1954
* Image of a white woman waving from a palanquin carried by Black men at a shrine pageant at the Los Angeles Memorial Coliseum, 1935. Los Angeles Times Photographic Archive (Collection 1429). UCLA Library Special Collections, Charles E. Young Research Library, University of California, Los Angeles.

பகுப்பு:லாசு ஏஞ்சலசு
பகுப்பு:லாஸ் ஏஞ்சலஸ் கவுண்டி
பகுப்பு:2028 கோடைக்கால ஒலிம்பிக் விளையாட்டுப் போட்டிகள் நடைபெறுமிடம்
ஜி ஈ பி - 24

**ஜி ஈ பி - 24 **  *(GEB 24)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். கிச்சிலி சம்பாவிலிருந்து தனித்தேர்வு செய்யப்பட்ட இந்நெல் இரகம், அரசாங்க பொருளாதார தாவரவியலால் *(Government Economic Botany)* தேர்ந்தெடுக்கப்பட்டதாகும். எனவே  இந்த நெல் வகைக்கு, **GEB**   என பெயர்ப் பெற்றதாக கூறப்படுகிறது.மேலும் சோறு மற்றும் பிரியாணி வகைக்கு ஏற்ற இரகமாக உள்ள இதன் தானியம், மெல்லியதாகவும், (சன்ன இரகம்) அரிசி வெள்ளை நிறத்திலும் காணப்படுகிறது.

## காலம்
நடுத்தர கால அளவில் அறுவடைக்கு தயாராகும் இந்த நெல் வகை, **135** நாட்களில் முதிர்வடைவதாக கூறப்படுகிறது. சம்பா பருவத்தில் புழுதி விதைப்பு மற்றும் நாற்று மூலமும் நடவு செய்யக்கூடிய இது, நாற்றங்கால் வயது **28 - 30** நாட்களாக உள்ளது.

## சாகுபடி
மணல் கலந்த களிமண் போன்ற நிலங்களில் பயிரிட ஏற்றதாக கூறப்படும் இந்த நெல் இரகத்தின் தண்டுப் பகுதிகள் மிகவும் மெல்லியதாக இருப்பதால், பால்பிடித்தவுடன் பயிர் காய்ந்துவிடுவதாகவும், அதனால் மகசூலுக்கு எவ்வித பாதிப்பும் ஏற்படாது எனவும் கருதப்படுகிறது.

## மகசூல்
சராசரியாக **107.5** சதமமீட்டர் உயரமும், அதிகபட்சமாக **115.8** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **22.4 - 26.2** சதம மீட்டராகவும், நெற்கதிரில் உள்ள நெல்மணிகளின் எண்ணிக்கை **88 - 160** என கணக்கிடப்பட்டுள்ளது. நெல்லின் மகசூல் ஒரு எக்டேருக்கு சராசரியாக **1,525** கிலோவாகவும் (21 மூடைகள்), வைக்கோலின் மகசூல் **900** (30 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.

### நெல்மணியின் இயல்பு
ஜி ஈ பி - 24 இன் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் கரும்பச்சையாகவும், முதிர்ச்சிப் பருவத்தில் வைக்கோல் நிறத்தில் காணப்படும்.

## புற இணைப்புகள்
* ஜி ஈ பி - 24 நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
கண்ணூர் தெற்கு தொடருந்து நிலையம்

**கண்ணூர் தெற்குத் தொடருந்து நிலையம்** (*Kannur South railway station*) (நிலையக் குறியீடு: CS) என்பது கேரளத்தின் கண்ணூர் மாவட்டத்தில் உள்ள ஒரு NSG–6 வகை தொடருந்து நிலையமாகும். இது தென்னக இரயில்வேயின் பாலக்காடு தொடருந்து கோட்டத்தால் நிருவகிக்கப்படுகிறது.

## மேற்கோள்கள்

பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:Pages using gadget WikiMiniAtlas
நவாதா சட்டமன்றத் தொகுதி

**நவாதா சட்டமன்றத் தொகுதி** *(Nawada Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நவாதா மாவட்டத்தில் அமைந்துள்ளது. இது நவாதா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
லக்சர் அருங்காட்சியகம்

**லக்சர் அருங்காட்சியகம்** (*Luxor Museum*), எகிப்து நாட்டின் மேல் எகிப்து பிரதேசத்தில் உள்ள லக்சர் நகரத்தில் அமைந்த எகிப்தியவியல், பண்டைய எகிப்திய வரலாறு மற்றும் பண்டைய எகிப்திய தொல்லியல் தொடர்பான அருங்காட்சியகம் ஆகும்.  நைல் நதி]]யின் கிழக்கு கரையில் அமைந்த லக்சர் எனப்படும் தீப நகரம் தற்கால எகிப்தின் தலைநகரான கெய்ரோ நகரத்திற்கு கிழக்கே 10.6 கிலோமீட்டர் தொலைவில் உள்ளது. எகிப்திய அரசின் பண்பாட்டு அமைச்சகத்தின் கீழ் செயல்படும் லக்சர் அருங்காட்சியகம் இரண்டு அடுக்கு மாடிகளுடன் 1975ஆம் ஆண்டில் நிறுவப்பட்டது.  

## தொல்பொருட்கள்
லக்சர் அருங்காட்சியகத்தில் உள்ள வரலாற்று தொல்பொருட்களில் மிகவும் புழம்பெற்றது, புது எகிப்திய இராச்சியத்தை ஆண்ட  பதினெட்டாம் வம்ச பார்வோன் துட்டன்காமனின் கல்லறை எண் 62இல் 1989ஆம் ஆண்டில் கண்டெடுக்கப்பட்ட பார்வோன்களான  முதலாம் அக்மோஸ் மற்றும் முதலாம் ராமேசசின் மம்மிகள், கல் சவப்பெட்டிகள், தங்க நகைகள், கல்லறை ஓவியங்கள்,  பண்டைய எகிப்திய மொழி எழுத்துகள் லக்சர் அருங்காட்சியகத்தில் காட்சிப்படுத்தப்பட்டுள்ளது.

மேலும் பார்வோன் அக்கெனதென் கட்டிய கர்னாக் கோயில் சுவர்கள் இவ்வருங்காட்சியகத்தில் பார்வைக்கு வைக்கப்பட்டுள்ளது. முதலைக் கடவுள் சோபெக் மற்றும் பார்வோன் மூன்றாம் அமென்கோதேப் இணைந்த சிற்பம் இங்கு காட்சிப்படுத்தப்பட்டுள்ளது.
## படக்காட்சிகள்

Kamose Siegesstele Luxor Museum 02.jpg|மன்னர் காமோசின் சுண்ணாம்புக் கற்பலகை, கிமு 1550, கர்னாக் கோயில்
Luxor Museum Amenophis III. Statue 05.jpg|மன்னர்  மூன்றாம் அமென்கோதேப்பின் சிற்பம், கிமு 1390-1352, கர்னாக் கோயில்
File:By ovedc - Luxor Museum - 09.jpg|அபுவின் மகன் அமென்கோதேப்பின் சிற்பம், கிமு 1390-1352, கர்னாக் கோயில்
 File:Amenhotep III and Sobek1.jpg|முதலைக் கடவுள் சோபெக் உடன் மன்னர் மூன்றாம் அமென்கோதேப்பின் சிற்பம்


## மேற்கோள்கள்

## வெளி இணைப்புகள்
*Supreme Council of Antiquities; Luxor Museum Retrieved 22 August 2013
*Luxor: The return of two kings

பகுப்பு:எகிப்திய அருங்காட்சியகங்கள்
அபுவின் மகன் அமென்கோதேப்

**ஹபுவின் மகன் அமென்கோதேப்** (*Amenhotep, son of Hapu*), பண்டைய எகிப்தின் கீழ் எகிப்து பிரதேசத்தில் உள்ள அத்ரிபிஸ் நகரத்தில் கிமு 1425ஆம் ஆண்டில்  அமென்கோதேப் என்பவருக்கு பிறந்தவர் ஹபு. பல்கலை வித்தகரான ஹபு பார்வோன் மூன்றாம் அமென்கோதேப் அரசவையில் அரசு அலுவலர், கட்டிடக் கலைஞர், கோயில் பூஜாரி மற்றும் எழுத்தராக பணிபுரிந்தார். ஹபு இறந்த பிறகு  நோய்களை குணப்படுத்தும் கடவுளாக அறிவிக்கப்பட்டார்.
## மரபுரிமைப் பேறுகள்
ஹபுவின் மகன் அமென்கோதேப்பின் இறப்பிற்குப் பின்னர் அவரது போதனைகளுக்காக தத்துவ ஞானியாக கொண்டாடப்பட்டார். மேலும் நோய்களை குணப்படுத்தும் கடவுளாகவும் கொண்டாடப்பட்டார்.). கர்னாக் கோயிலில் ஹபுவின் மகன் அமென்கோதேப் எழுதும் நிலையில் சிற்பங்கள் நிறுவப்பட்டது. மன்னர் மூன்றாம் அமென்கோதேப்பின் நினைவுக் கோயில் அருகே ஹபுவின் நினைவுக் கோயில் கட்டப்பட்டது.

### நினைவுக் கோயில்
மன்னர்களின் சமவெளியில் பார்வோன் மூன்றாம் அமென்கோதேப்பிற்கான நினைவுக் கோயில் அருகே  ஹபுவின் மகன் அமென்கோதேப் தனக்கான நினைவுக்கோயிலை கட்டிக்கொள்ள அனுமதி பெற்றார்.
ஹபுவின் மகன் அமென்கோதேப்பின் நினைவுக்கோயில் 1934 அல்லது 1935ஆம் ஆண்டில் அகழாய்வில் கண்டெடுக்கப்பட்டது.
## மேற்கோள்கள்

## மேலும் படிக்க
*J. H. Breasted, *Ancient Records of Egypt*, Part Two, 1906
*Warren R. Dawson, *Bridle of Pegasus*, 1930, pp.&nbsp;55ff.
*Miriam Lichtheim, *Ancient Egyptian Literature: A Book of Readings: The Late Period*, 1980, University of California Press, Page 104
*Siegfried Morenz, *Egyptian Religion*, 1992 Cornell University Press
*Margaret Alice Murray, 1931, *Egyptian Temples*, 2002 Courier Dover Publications
*Boyo Ockinga, *Amenophis, Son of Hapu: A Biographical Sketch*, The Rundle Foundation for Egyptian Archaeology Newsletter No. 18, February 1986

## வெளி இணைப்புகள்

*Encyclopædia Britannica: Information on Amenhotep son of Hapu 
*Inscriptions of Amenhotep, son of Hapu
*Egyptian Museum of Cairo: Statue of Amenhotep son of Hapu

பகுப்பு:எகிப்தியக் கடவுள்கள்
முகவை இராமானுசக் கவிராயர்

**முகவை இராமானுசக் கவிராயர்** (இறப்பு 1852) தமிழ் இலக்கியவாதியும், பதிப்பாளரும், வைணவப் புலவருமாவார். இவர் **இயற்றமிழாசிரியர் இராமானுசக் கவிராயர்** என்று அழைக்கப் பெற்றவராவார்.

## ஆரம்ப வாழ்க்கை
இராமானுசக் கவிராயர் இராமநாதபுர மாவட்டத்தில் உள்ள **முகவை** என்னும் ஊரில் பிறந்தவர். இளமையில் பட்டாளத்தில் சேர்ந்து போர் வீரராகப் பணியாற்றினார். பின்னர் மாதவச் சிவஞான முனிவரின் மாணவரான திரு சோமசுந்தரப் பிள்ளையிடம் தமிழ் கல்வி கற்றுக் கொண்டார்.

## சென்னையில் வாழ்க்கை
பிற்காலத்தில் சென்னையில் சஞ்சீவிராயன் பேட்டையில் குடியேறினார். வைணவப் பற்று மிகுந்த இவர் சொந்தமாக ஒரு அச்சகத்தை சஞ்சீவிராயன் பேட்டையில் நிறுவி நடத்தி வந்தார்.

## கற்பித்தல் பணி
இவரிடம் பல முக்கிய நபர்கள் தமிழ் கற்றுக் கொண்டனர்:
* வீராசாமி செட்டியார்
* களத்தூர் வேதகிரி முதலியார்
* திருத்தணிகை விசாகப் பெருமாளையர்
* சரவணப் பெருமாளையர்
* ஐரோப்பியர்களான தாம்சன் கிளர்க், ராஜஸ்துரு, ஜி. யு. போப், இரேனியூஸ் முதலியோர்

## பதிப்பு நூல்கள்

### திருக்குறள் பதிப்பு
திருக்குறளுக்கு **வெள்ளுரை**யும், **புத்துரை**யும் (1840) எழுதி வெளியிட்டார். மேலும் திருக்குறளின் 63 அதிகாரங்களை பரிமேலழகர் உரையுடனும், தமது தெளிபொருள் விளக்கத்துடனும், துரு (Drew) என்னும் ஐரோப்பியர் எழுதித் தந்த ஆங்கில மொழிபெயர்ப்புடனும் பகுதி பகுதியாக 1840 முதல் 1862 ஆம் ஆண்டுக்குள் அச்சிட்டுப் பதிப்பித்தார்.

### நற்றிணைப் பதிப்புகள்
நற்றிணை நூல்களுக்கு காண்டிகை உரை எழுதினார்:
* ஆத்திசூடி (1840)
* கொன்றைவேந்தன் (1847)
* வெற்றிவேற்கை (1847)
* இனியவை நாற்பது (1845) - பழைய உரையுடன்

### இலக்கண நூல்கள்
* நன்னூலுக்கு விருத்தியுரை (1847)
* நன்னூலுக்கு காண்டிகையுரை (1847)
* **இலக்கணச் சுருக்கம்** (1848)

### பிற படைப்புகள்
* **ஆத்மபோதம்** - வடமொழி நூலின் தமிழ் மொழிபெயர்ப்பு (1848)
* **பஞ்ச ரத்ன மாளிகை** - பச்சையப்ப வள்ளல் மீது புனைந்த நூல் (1848)
* **பார்த்தசாரதி மாலை**
* **வரதராசப் பெருமாள் பதிற்றுப்பத்தந்தாதி**

## சிறப்புகள்
உவின்சுலோ ஆங்கில-தமிழ் அகராதி தொகுப்புக்கு முழுவதும் உதவி செய்தார்.

இவருடைய நன்னூல் விருத்தியுரைக்கு சாத்துக்கவி அளித்தவர்கள்:
* தொல்காப்பிய வரதப்ப முதலியார்
* அஷ்டாவதானம் வீராசாமி (செட்டியார்) கவிராயர்
* களத்தூர் வேதகிரி முதலியார்

## மறைவு
இராமானுசக் கவிராயர் 1852இல் இறந்தார். இவரது உரைகள் இவரது இலக்கண இலக்கியப் புலமையைக் காட்டுவனவாக திகழ்கின்றன.

## மேற்கோள்கள்

பகுப்பு:1852 இறப்புகள்
பகுப்பு:இராமநாதபுரம் மாவட்ட மக்கள்